kalixlouiis/myanmar-wikipedia-corpus huggingface dataset:
ရှင်ပေါလုလက်ရာဖြစ်ကြောင်း Ignatius, Justin Martyr, Theophilus of Antioch, Irenaeus, Clement of Alexandria, Tertullian နှင့် Origen များကလည်း မကြာခဏ ကိုးကားထောက်ဆိုကြသည်။
Marcion နှင့် Muratori ကလည်း လက်ခံကြမည်။
အတွင်းစာသားတွင်လည်း စာရေးသူ၏နာမည် ပေါလုဟု (၃)ကြိမ်တိုင်တိုင် (၁:၁-၂၃၊ ၄:၂၈)တွင် ဖော်ပြထားသည်။
အကြောင်းအရာပါ အချက်အလက်များနှင့်လည်း ကိုက်ညီသည်။
ကျမ်းစာပါ အယူအဆကလည်း ရှင်ပေါလု ခြေရာစွတ် ကြောင်း ဖြစ်သည်။
ဆွဲဆောင်မှုအကောင်းဆုံးအချက်မှာ ဖိလေမုန်နှင့် ဆက်စပ်နှီးနွယ်ခြင်းဖြစ်သည်။
တိုတောင်းသော ဤစာတွင် (၅)ကြိမ်တိုင်တိုင် ကောလောသဲအကြောင်း ပါရှိသည်။
ရိနုန်ကို ဖိလေမုန်ကဲ့သို့ အထင်ကြီးသော်လည်း ကောလောသဲအကြောင်းအား တွေးပူမိသည်။
ပေါလု လက်ရာမဟုတ်ကြောင်း ပြောကွက်မှာ ခရစ်တော်သီအိုရီနှင့် မိစ္ဆာဒိဌိများအပေါ်တွင်သုံးသော ဝေါဟာရ အသုံးအနှုန်းဖြစ်သည်။
ထိုအကြောင်းနှင့်ပတ်သက်၍ ပထမဆုံးအချက်မှာ ဤကျမ်းစာတွင် သုံးနှုန်းသောစကားလုံးများသည် ပေါလု၏ စိတ်ကြိုက်ဝေါဟာရများဖြစ်သည်။
ဗြိတိန်ကျမ်းစာပညာရှင် Salmon ကမူ ”မည်သို့ပင်လက်ရည်သွေး၍ ရေးသားစေကာမူ မူလဟန်ပန်မပျောက် အရိပ်လက္ခဏာကျန်ရှိနေသည်” ဟုဆိုသည်။
ကောလောသဲကျမ်းတွင် ပါဝင်သော ခရစ်တော်ထေရုပတ္တိသည် ဖိလိပ္ပိ၊ ယောဟန်များနှင့် တသားတည်းရှိသည်။
ခရစ်တော်၏ဇာတိတော်အကြောင်း ပြောင်းလဲချင် သူများမှာ (၂)ရာစုအတွင်းရှိ ရုပ်တု၊ ဆင်းတု ဝါဒီများသာဖြစ်သည်။
စကော့တလန်ကျမ်းစာပညာရှင် Mof fatt ကမူ ကောလောသဲရှိ မိစ္ဆာဝါဒီများသည် (၁)ရာစုနှစ်ကတည်းက ရှိနေသည်ဟုဆိုသည်။
၂ ထို့ကြောင့် ကောလောသဲဩဝါဒစာသည် ပေါလုလက်ရာဖြစ်ကြောင်း ခိုင်လုံပါသည်။
အချိန်ကာလ ထောင်ထဲမှရေးသောစာများထဲမှ တစောင်ဖြစ်သည်။
ကဲသရိတွင် (၂)နှစ်တာထောင်နန်းစံသည့်ကာလ (တ ၂၃:၂၃၊ ၂၄:၂၇) ဖြစ်နိုင်သည်။
ထိုနေရာသည် ဧဝံဂေလိဆရာ၏ ဒေသခံမြို့ဖြစ်သည်။
ဖေလဇ်အကြောင်း တမင်မေ့ကျန်ခြင်း မဟုတ်နိုင်။
အဘယ့်ကြောင့်ဆိုသော် ပေါလုသည် ယဉ်ကျေးသိမ်မွေ့သူနှင့် ခရစ်ယာန်ကျေးဇူးတော်ကို ကိုင်ဆွဲသူဖြစ်သော ကြောင့် မပြောခြင်းဖြစ်မည်။
ထို့ကြောင့် ဤစာစောင်သည် ဖိလေမုန်ဩဝါဒစာရေးသားသည့်အချိန် အေဒီ(၆ဝ)ဖြစ်နိုင်သည် (တ ၂၈:၃ဝ-၃၁)။
နောက်ခံသမိုင်းနှင့် ရည်ရွယ်ချက် ကောလောသဲမြို့တော်သည် ယခုအခါ အာရှမိုင်းနားဒေသ Phrygia အရပ်ဒေသမှ မြို့ဖြစ်သည်။
လုဒိကမြို့၏ အရှေ့ဘက်(၁ဝ)မိုင်ခန့်ရှိ ဟေရပေါလိ၏ အရှေ့တောင်ဘက်(၁၃)မိုင်ခန့်အကွာတွင်ရှိသည် (၄:၃ ကိုကြည့်)။
ဧဖက်မြို့မှ မိုင်(၁ဝဝ)ခန့်ဝေး၍ Cadmian တောင်စွန်းတွင်ရှိသည်။
ဥဖရတ်မှ အနောက်ဘက်လမ်းမပေါ်တွင်ရှိပြီး Maeander မြစ်ထဲသို့ စီးဝင်သော Lycus မြစ်ကမ်းနားဘေးမှာရှိသည်။
ဟေရပေါလိမှ ရေပူစမ်းများသည် ထိုမြစ်ထဲသို့စီးဆင်းသွားသောကြောင့် ကောလောသဲမြို့ကို ဖြတ်သန်းချိန်တွင် သမနွေးထွေးသော ရေစီးကြောင်းဖြစ်သွားသည်။
လုဒိကာမြို့ထိ နွေးသွားသည်။
ဟေရပေါလိမြို့သည် စည်ပင်သာယာရေးအရ၎င်း၊ ဘာသာရေးအရ၎င်း အချက်အချာကျသောနေရာဖြစ်သည်။
လောဒိကမြို့ သည် ချောင်ကျသဖြင့် ဓမ္မသစ်ခေတ်တွင် ကောလောသဲမြို့သည် ပိုမိုထင်ရှားသည်။
”colossus” ဟူသောစကားလုံးမှ ဆင်းသက်လာခြင်းဖြစ်သည်။
နာမည်နှင့်လိုက်အောင် ထုံးကျောက်မြေ ပေါကြွယ်ဝသည်။
ကောလောသဲသို့ ဧဝံဂေလိသတင်း မည်သို့မျိုးစေ့ရောက်ရှိသည်ကို အတိအကျမသိရပါ။
ပေါလုစာရေးသည့်အချိန် တွင် ယုံကြည်သူတစ်ယောက်မှ မတွေ့ဘူးဘူးဟုဆိုသည် (၂:၁)။
ဧပဖြသည် ကယ်တင်ခြင်းသတင်းကောင်း ပထမဦးဆုံး ယူဆောင်သွားသူဟု ယူဆ(၁:၇)ရသည်။
ဧဖက်တွင် ရှင်ပေါလု(၃)နှစ်မျှရှိနေချိန်တွင် ဧပဖြလုပ်ဆောင်ခြင်းဖြစ်မည်။
ဖြူဂိပြည်သည် အာရှဒေသ အစိတ်အပိုင်းတစ်ခုဖြစ်သည်။
ပေါလုဖြူဂိတွင် (တ ၁၆း၆၊ ၂၈း၂၃) ရှိနေချိန်ဖြစ်မည်။
သို့သော် ပေါလု ကောလောသဲတွင် ရှိနေခြင်းမဟုတ် (၂:၁)။
ဤကျမ်းတွင် ကောလောသဲ၌ မိစ္ဆာဒိဌိအယူမှားများအကြောင်း ကြောက်လန့်ဖွယ်ရာရေးထားသည်။
သူတို့ကိုယ်သူတို့ ဝိဇ္ဇာဇော်ဂျီများသဖွယ် (gnosis) ထင်မှတ်ကြသည်။
တမန်တော်ကြီးအား အဟုတ်ကြီးမထင်မှတ်ကြဖို့အကြောင်း ဘာသာရေး အယူအဆတွင် နက်ရှိုင်းစွာ ထိုးဖောက်ဝင်ရောက်မှသာလျှင် တရားစစ်၊ တရားမှန်တွေ့ရှိနိုင်ကြောင်း သွန်သင်ကြသည်။
အချို့က ယေရှုခရစ်တော်၏ လူ့ဇာတိခံယူခြင်းကို ငြင်းပယ်ကြသည်။
ယေရှုနှစ်ခြင်းမင်္ဂလာ ခံယူနေစဉ်တွင် ”ခရစ်တော်”ဆင်းသက်လာ၍ ယေရှုထံသို့ ပူးကပ်ခြင်းဖြစ်သည်ဟု သွန်သင်သည်။
ထို့အပြင် ယေရှုလက်ဝါးကပ်တိုင်တွင် အသက်ပျောက်စဉ်တွင် ခရစ်တော်ထွက်ခွာသွားပြီဟု သွန်သင်ကြသည်။
ကောက်ချက်ယူလျှင် ”ယေရှုသေသည်၊ ခရစ်တော်မသေ”ဟူသော ယုံကြည်ခြင်းဖြစ်သည်။
ဘုရားသခင်နှင့် သန့်ရှင်းသောဝိညာဉ်တော် ခြားနားချက် အဆင့်အတန်းများ အမျိုးမျိုးခွဲခြားသွန်သင်ပြသည်။
ထိုအယူဝါဒသည် မကောင်းဆိုးဝါး၏ အယူအဆသက်သက်ဖြစ်သည်။
A.T.Robertson က ဤသို့ရှင်းပြသည်။
မိစ္ဆာဒိဌိအယူအဆသည် မူလကတည်းကပင် သူ့သဘောသဘာဝအတိုင်းရှိ၍ စကြဝဠာခွင်တပြင်လုံး၌ သီးသန့် တည်ရှိသည်။
ဘုရားသခင်သည် ကောင်းမြတ်သကဲ့သို့ မကောင်းသည့်အရာများလည်း ပါဝင်သည်ဟု ယူဆကြသည်။
ပြောရလျှင် ထိုအယူဝါဒသည် မကောင်းမှုကို မပစ်ပယ်။
ကောင်းမြတ်သောဘုရားသည် မကောင်းမှုကို မဖန်တီးနိုင်။
မကောင်းဆိုးဝါး၊ ဝိညာဉ်ကောင်းကင်တမန်များသည် ဘုရားသခင်နှင့်လူအကြား သီးသန့်ဘဝဖြစ်သည်ဟု ဆိုကြသည်။
နောက်အယူအဆတစ်ခုမှာ အချိန်ကာလသည် အချိန်ကာလဖြစ်သည်။
ဘုရားသခင်နှင့် အနေသာကြီးဖြစ်သည်။
သို့ကြောင့် မကောင်းမှုလုပ်ရပ်များက ဘုရားသခင်ကို မထိခိုက်နိုင်ဟူသော အယူအဆရှိကြသည်။
၃ အချို့မိစ္ဆာဆရာများက ခန္ဓာကိုယ်သည် ဖောက်ပြန်ခြင်းသဘောရှိသည်။
အကျင့်ကောင်းကျင့်ခြင်း၊ မိမိကိုယ်ကို ငြင်းပယ်ခြင်းဖြင့် ဝိညာဉ်ရေးရာတိုးတက်ဖို့ မဖြစ်နိုင်။
အချည်းနှီးဖြစ်သည်ဟုဆိုသည်။
အချို့ကမူ ရုပ်ခန္ဓာသည် ထိတွေ့နိုင် သောအရာဖြစ်၍ ဝိညာဉ်သည်မထိတွေ့နိုင်သော နာမ်တရားဖြစ်သည်။
ထို့ကြောင့် ခန္ဓာကိုယ်ညစ်ညမ်းခြင်းနှင့် စိတ်ဝိညာဉ် သန့်ရှင်းခြင်းမဆိုင်ဟု ဆိုကြသည်။
ကောလောသဲအသင်းတော်တွင် ထိုအယူအဆ နှစ်မျိုးစလုံးရှိသည်။
ထိုအယူအဆသည် ယုဒဘာသာနှင့် ကျေးဇူးတော် တစ်မျိုးတည်း အားကိုးခြင်းဝါဒကို ဆန့်ကျင်သည်။
ကျေးဇူးတော်တစ်မျိုးတည်း အားကိုးခြင်းဆိုသည်မှာ ကျေးဇူးတော်အောက်ရှိ လူသည် မိမိကိုယ်ကို ထိန်းချုပ်ရန်မလို၊ ဘုရားပေးထားသော ကျေးဇူးတော်ကို စိတ်ကြိုက်ခံစားနိုင်သည့် အယူဝါဒဖြစ်သည်။
ဓမ္မဟောင်း ယုဒအယူဝါဒမှာ ဝတ်ပြုပွဲဓလေ့များ ထိန်းသိမ်းစောင့်ရှောက်ခြင်းဖြင့် ဘုရားသခင်ရှေ့၌ ဖြောင့်မတ်သည်ဟူသော အယူဝါဒဖြစ်သည်။
ကောလောသဲအမှားမျိုးကို ယနေ့ကာလတွင် တွေ့နေရဆဲဖြစ်သည်။
မိစ္ဆာအယူအဆသည် ခရစ်ယာန်သိပ္ပံ အဖွဲ့တွင် ပြန်လည်ပေါ်ထွန်း ခေတ်စားလာပြန်သည်။
Theosophy, Mormonism, Jehovah’s Witnesses, Unity နှင့် အခြားအဖွဲ့များတွင် တွေ့ရသည်။
Antinomianism အယူဝါဒီက ယနေ့လူသားများသည် ကျေးဇူးတော်အောက်မှာ ဖြစ်သောကြောင့် စိတ်ရှိတိုင်း ပျော်ရွှင်သာယာရသည်ဟူ၍လည်းကောင်း၊ ယုဒအယူဝါဒသည် ဘာသာရေး၏အစမူလဖြစ်၍ ထိုဘာသာရေးကျင့်စဉ်အတိုင်း ဝိနည်းသျှတ္တရကျင့်ကြံမှသာလျှင် ဘုရားတော် ဖူးမြင်နိုင်သည်ဟူ၍လည်းကောင်း ခံယူကြသည်။
ဤအယူအဆ နှစ်ခုသည်လည်း စိတ်ခံယူချက်ကို ဦးစားပေးသောအယူအဆဖြစ်၍ ဝိညာဉ်ရေးရာမေ့လျော့နေကြသည်။
ယနေ့ခေတ်ကာလတွင် လူသည် မိမိယုံကြည်ကိုးကွယ်ရာအတိုင်း ဘုရားသခင်နှင့် ဖူးတွေ့နိုင်သည်ဟု သွန်သင်ကြသည်။
မိမိအပြစ်ကို ဝန်ခံနောင်တ ရ၍ ဘုရားရှင်သို့ အသက်တာပြောင်းလဲခြင်းဖြင့်သာ ကယ်တင်ခြင်းရရှိနိုင်ကြောင်း မသိကြပါ။
သို့ကြောင့် ကောလောသဲတွင် တမန်တော်ကြီးရှင်ပေါလု ကြီးမှူးလျှက် မှားယွင်းသောအယူဝါဒများကို ယေရှု ခရစ်တော်၏ အမှုတော်လက်နက်ဖြင့် တန်ပြန်တိုက်စစ်ဆင်နွှဲချေမှုန်းကြသည်။
ဤဩဝါဒစာသည် ဧဖက်ဩဝါဒစာနှင့် အလွန်ဆင်သည်။
သို့သော် ထပ်ကြော့ခြင်း မဟုတ်ပါ။
ဆင်တူခြင်းသာ ဖြစ်သည်။
ဧဖက်သားများအမြင်တွင် ယုံကြည်သူများသည် ယေရှုနှင့်အတူ ကောင်းကင်ဘုံတွင် စိုးစံခွင့်ရှိသည်။
ကောလောသဲ များအမြင်တွင် ယုံကြည်သူများသည် လောကတွင်ရှိပြီး ဦးခေါင်းဖြစ်သော ခရစ်တော်သည် ကောင်းကင်တွင် ရှိသည်။
ဧဖက်သားများသည် ခရစ်တော်ထဲတွင် တည်နေသည်။
ကောလောသဲများမှာမူ ယုံကြည်သူများထဲတွင် ယေရှုပါရှိခြင်းကြောင့် မျှော်လင့်ချက်ရှိသည်။
ဧဖက်သားများက အသင်းတော်ကို ခရစ်တော်၏ခန္ဓာကိုယ် ”ပြည့်စုံခြင်းတည်းဟူသော ခရစ်တော်၏ကိုယ်” (ဧ ၁:၂၃) ဟုဆိုသည်။
ခရစ်တော်၏ခန္ဓာကိုယ်၌ တလုံးတဝတည်းဖြစ်ခြင်းကို ဖော်ညွှန်းသည်။
ကောလောသဲတွင်မူ ခရစ်တော်၏ ဦးဆောင်မှုကို အဓိကထားသည်။
”ဦးခေါင်းတော်မှ တကိုယ်လုံးဝင်သည်” (၂:၁၉) ဟုဆိုသည်။
ဧဖက်ကျမ်းစာမှ (၅၄)ပိုဒ်သည် ကောလောသဲကျမ်းတွင် ဆင်တူရိုးမှား ပြန်လည်ထင်ဟပ်စေသည်။
ခရစ်တော်ကြွရောက်လာလုဆဲ အယူဝါဒများ (အခန်း ၁–၂) (က) နှုတ်ခွန်းဆက်ခြင်း (၁:၁-၂) (ခ) ယုံကြည်သူများအားချီးမွမ်းခြင်းနှင့် ဆုတောင်းပေးခြင်း (၁:၃-၁၄) (ဂ) အသင်းတော်၏ဦးခေါင်းဖြစ်သော ခရစ်တော်၏ဘုန်းတန်ခိုး (၁:၁၅-၂၃) (ဃ) ရှင်ပေါလုအား အမှုတော်ဆောင်အဖြစ် ခွဲခန့်ခြင်း (၁:၂၄-၂၉) (င) ဒဿနိကဗေဒ၊ မူဝါဒ အံ့ဖွယ်လက္ခဏာနှင့် တောထွက်တရားကျင့်ခြင်းများ ခရစ်တော်နှင့်ဆန့်ကျင်ခြင်း (၂:၁-၂၃) ၂။
ခရစ်တော်ကြွလာအံ့ထဲကာလတွင် ယုံကြည်သူ၏တာဝန် (အခန်း ၃:၄) (က) ယုံကြည်သူ၏ အသက်တာအသစ် အဟောင်းကိုချွတ်၍ အသစ်ဆင်မြန်းခြင်း (၃:၁-၁၇) (ခ) ခရစ်ယာန်အိမ်ထောင်မိသားစု၏ အမှုအကျင့် (၃:၁၈-၄:၁) (ဂ) ယုံကြည်သူ၏ဆုတောင်းခြင်းအသက်တာ၊ အသက်တာနှင့် နှုတ်အမူအရာဖြင့် သက်သေခံခြင်း (၄:၂-၆) (ဃ) ပေါလု၏အပေါင်းအဖော်များ အချို့ပြောင်းလဲခြင်း (၄:၇-၁၄) (င) နှုတ်ဆက်ခြင်းနှင့် ညွှန်ကြားချက် (၄:၁၅-၁၈) TAGS: ကောလောသဲဩဝါဒစာ ကိုးကား Category:သမ္မာကျမ်းစာ Category:ခရစ်ယာန်စာပေ Category:ခရစ်ယာန်ဘာသာ။
စံတော်မီဝိသေသလက္ခဏာ လူမှုဆက်ဆံရေးတွင် အဖိုးတန်သောစာအဖြစ် ဆရာကြီးများက အလေးအနက်ထားအသိအမှတ်ပြုကြသည်။
ဤစာစောင်သည် ရှင်ပေါလုရေးသော ပထမဦးဆုံးဩဝါဒစာ ဖြစ်နိုင်သည်။
ရှင်ပေါလုသည် သက်သလောနိတ်သို့ ခဏတဖြုတ်ရောက်ရှိသည့်အခိုက်တွင် အယူအဆအမျိုးမျိုးပေါ်ပေါက်နေကြသည်ကို တွေ့မြင်ခဲ့သဖြင့် ဤအံ့ဖွယ်ရာ ခရစ်ယာန်အသက်တာ သွန်သင်ခြင်းဩဝါဒစာကို ရေးသားခြင်းဖြစ်သည်။
ယနေ့ကာလတွင် ချီဆောင်ခြင်းနှင့် သခင်ဘုရား ဒုတိယအကြိမ်ကြွလာခြင်းကို ဧဝံဂေလိအသင်းတော်များက မျှော်လင့်တကြီးစောင့်ဆိုင်းနေကြသည်။
ဓမ္မရေးရာတွင်နိုးထကြသည့် အထူးသဖြင့် (၁၈၂၅-၁၈၅၀) အတွင်း ဗြိတိန်နိုင်ငံ ကနေဦးညီအကိုများ အသင်းတော်များက ဤသက်သာလောနိတ်ဩဝါဒ ပထမစာစောင်ကို ကျယ်ပြန့်စွာအခြေပြုကြသည်။
ဤစာစောင်မပါရှိလျှင် ခရစ်တော်ဘုရား၏ တဖန်ပြန်လည်ကြွလာခြင်းအကြောင်း စိုးရိမ်ဖွယ်ရာ ဖြစ်သည်။
ကျမ်းရေးသူ ဤကျမ်းစာစောင်ကို ရှင်ပေါလုလက်ရာ မဟုတ်ကြောင်း ဆင်ခြေတက်သည့် ကျမ်းစာပညာရှင်တစ်ပါးမှမရှိပါ။
J.E.Frameက “ရှင်ပေါလုသာ မရှိခဲလျှင် ဤဩဝါဒမျိုး ပေါ်ထွန်းခဲ့မည် မဟုတ်ပါ”ဟု ထောက်ခံရေးသားခဲ့သည်။
ရှင်ပေါလုလက်ရာဖြစ်ကြောင်း Pol၌carp,Ignatius နှင့် Justin တို့က ထောက်ခံထားသည်။
Marcionite နှင့် Muratonian တို့တွင် လည်းတွေ့နိုင်သည်။
အတွင်း သရုပ်အဖြစ် ရှင်ပေါလု၏ အသုံးအနှုန်း၊ဝေါဟာရ၊ ဟန်ပန်နှင့်စိတ်ရှည်သီးခံခြင်း၊ ဝိညာဉ်ဖခင် အရာခံယူခြင်းများ တွေ့ရသည်။
တမန်တော်ဝတ္တု ၁:၁နှင့် ၂:၁၈တွင်လည်း ရှင်ပေါလု ကိုယ်တိုင်သမိုင်း ဖြစ်စဉ်နှင့် ယှဉ်၍ ပြောထားသည်။
အချိန်ကာလ ဤပထမဩဝါဒစာစောင်ကို ကောရိန္ဃုတွင် (၁၈)လကြာ နေထိုင်စဉ် တိမောသေ ရောက်ရှိပြီးမကြာမီ (၁သက် ၃:၆၊၂၁၇)တွင် ရေးခြင်း ဖြစ်သည်။
ဘုရင်ခံ Gallio(တခဂ)ကမူ သူကိုယ်တိုင် AD ၅၁ခုနှစ် နွေဦးကာလတွင် ရောက်ရာ၊ ရှင်ပေါလုသည် AD ၅ဝ အစောပိုင်းတွင် ရောက်၍ ရေးသားခြင်း ဖြစ်သည်ဟု ယုံကြည်သည်။
ကျမ်းစာပညာရှင်များကလည်း AD ၅ဝ သို့မဟုတ် ၅၁တွင် ရေးသည်ဟု သဘောတူကြရာ သခင်ဘုရား ကောင်းကင်နိုင်ငံသို့ ပြန်ကြွပြီး နောက်နှစ်ပေါင်း (၂၀)ခန့်တွင် ရေးသားခြင်း ဖြစ်သည်။
နောက်ခံသမိုင်းနှင့်ရည်ရွယ်ချက် ရှင်ပေါလု၏ ဒုတိယဘာသာရေးခရီးစဉ် ဧဝံဂေလိသတင်းကောင်းသည် သက်သာလောနိတ် အမှောင်ထဲ၌ ရပ်တန့်ခဲ့သည်(တ၁၇:၁-၁၀)။
ပေါလုနှင့် သိလတို့ ဖိလိပိ္ပ ထောင်မှလွတ်လာပြီးနောက် အံဖိပေါလိနှင့် အာပေါလောနိမှတဆင့် သက်သာလောနိတ်သို့ ရောက်ရှိလာသည်။
ထိုစဉ်ကာလတွင် သက်သာလောနိတ်သည် စီးပွားရေးနှင့် နိုင်ငံရေးထွန်းကားသော မြို့တော် ဖြစ်သည်။
ရှင်ပေါလုသည် ယုဒတရားစရပ်များသို့ သွား၍ ဓမ္မဟောင်း မေရှိယသခင်သည် ဆင်းရဲဒုက္ခခံပြီး၊ သေခြင်းမှ ထမြောက်တော်မူကြောင်း ဟောပြောသည်။
ထိုမေရှိယသခင်သည် နာဇရက်ယေရှုဖြစ်ကြောင်း ထပ်မံရှင်းပြသည်။
သီတင်း(၃)ပတ် ကြာခဲ့သည်။
အချို့ယုဒများသည် သဘောပေါက် အတွေးရောက်သွားပြီး၊ ပေါလုနှင့် သိလအား နေရာပေးကြသည်။
သူတို့လည်း ယုံကြည်သူ ဖြစ်လာကြသည်။
ဂရိဘာသာရေး ဆရာကြီး အများအပြားနှင့် အမျိုးသမီး ခေါင်းဆောင်အနည်းငယ် ပြောင်းလဲကြသည်။
ထိုအချိန်မှစ၍ ပြဿနာစသည်။
တချို့မယုံကြည်သူများက ပေါလုနှင့်သိလ တည်းခိုသော Jason ၏နေအိမ်ကို လာရောက်ဝိုင်းပတ်ပြီး၊ အဓိကရုဏ်း လုပ်ကြသည်။
အိမ်ထဲဝင်ရောက်၍ ပေါလုနှင့်သိလကို မတွေ့သည့်အခါ အိမ်ရှင်နှင့် အခြားယုံကြည်သူများကို ဖမ်းဆီးပြီး မြို့တော်အာဏာပိုင်များ ထံအပ်နှံကြသည်။
ကမ္ဘာကြီးကို မှောက်လှန်မည့်သူများဟု စွပ်စွဲကြသည်။
ထိုစကားသည် အတိတ်တဘောင် ဖြစ်သည်။
ခရစ်ယာန်များသည် ဆီဇာဘုရင်နှင့် အပြိုင် ယေရှုဘုရင်ကို တင်မြောက်ကြကြောင်း စွဲချက် တင်ကြသည်။
မြို့တော်အာဏာပိုင်များ အကြပ်အတည်းတွေ့ကြသည်။
Jason အဖွဲ့အား မြို့ပြင်သို့ ဧည့်သည်များမောင်းထုတ်ရန် ပြင်းထန်စွာ အမိန့်ပေးပြီး ပြန်လည် စေလွှတ်လိုက်ကြသည်။
သက်သလောနိတ်မှ ယုံကြည်သူ ညီအကိုများသည် အလိမ္မာသုံးကာ၊ တရားဟောဆရာများကို ညတွင်းခြင်း ထေရိ သို့ပို့ဆောင်ကြသည်။
ရှင်ပေါလုနှင့်သိလ မရှိတော့သည့် နောက်ပိုင်းတွင် ယုံကြည်ခြင်းတရားကို မည်သူဟောကြားတော့မည်နည်း။
ညှဉ်းဆဲခြင်းကို မည်သူက ခံဝံ့မည်နည်း။
ပေါလုနှင့်မိတ်ဆွေများသည် စနေ(၃)ရက် နေခဲ့ကြောင်း တ၁၇:၂တွင် တွေ့ရသည်။
မည်သို့ပင် ဖြစ်စေရှင်ပေါလု၏ တရားစရပ် ဟောကြားချက်များသည် ထိချက်နာသည်။
ပေါလုနှင့် အဖွဲ့သည်(၃)လကြာအောင် မြို့ထဲတွင် ရှိနေပုံရသည်။
တမန်တော်ကြီး ဩဝါဒစာအရ သက်သလောနိတ်သားများသည် ခရစ်ယာန်ယုံကြည်ခြင်းနှင့် ကင်းလွတ်ကြောင်း သိရသည်။
၃ပတ်၊၄ပတ် ကြာမှ ဤစာကို ခက်ခက်ခဲခဲရရှိကြသည်။
ပေါလုသည်ဗေရိမှ အာသင်သို့သွားသည်(တ ၁၇:၁၅)။
အာသင်ရောက်သောအခါ သက်သာလောနိတ်သားများ ညှဉ်းဆဲခြင်းခံရသည့် သတင်းကြားသည်။
သွားဖို့ကြိုးစားသော်လည်း စာတန်ကတားဆီးသည် (သက်၂:၁၇)။
သို့ကြောင့် တိမောသေကို စေလွှတ်သည်(၃:၁-၂)။
တိမောသေက တိုက်တွန်းအားပေးရန်လိုကြောင်း အစီရင်ခံသည် (၃:၆-၈)။
သို့ကြောင့် ဤဩဝါဒကို ကောက်ကာငင်ကာ ထရေးခြင်း ဖြစ်သည်။
ဤစာတွင် အမှုတော် ဂုဏ်သိက္ခာ တိုက်ခိုက်ခြင်းကို ကာကွယ်သည်။
ရိုးရာယဉ်ကျေးမှုမှ ရုန်းထွက်ကြရန် ဆွဲဆောင်သည်။
ခရစ်တော်၌ သေလွန်သူများနှင့် ပတ်သတ်၍ ဇဝေဇဝါဖြစ်ခြင်းကိုရှင်းပြသည်။
ခရစ်တော်ကြွရောက်လာခြင်း၌ စိတ်အားကြီးသူများကို ဖြောင်းဖျသည်။
ဝိညာဉ်ဖခင်ကြီးများကို လေးစားကြည်ညိုရန် သန့်ရှင်းသူများကို တိုက်တွန်းသည်။
ဤပထမဩဝါဒစာစောင်၏ အဓိက အကြောင်းအရာမှာသခင်ယေရှုကြွလာမည့်အကြောင်းဖြစ်သည်။
အခန်း၅ခန်းဖြင့် အနည်းငယ်စီ ရှင်းပြထားသည်။
ထိုအကြောင်းကို G.R.Hardingက ဤသို့စုစည်းတင်ပြထားသည်။
ယခင်ယေရှုဘုရား ပြန်လည်ကြွလာခြင်းကို မျှော်လင့်သောယုံကြည်သူများအားဤသို့အားပေးသည်။
(၁)နှလုံးသားတွင် ရုပ်တုဆင်းတုနေရာမှရှိဟု(၁:၉၊၁၀) (၂)အမှုတော်တွင်တုံ့နှေးခြင်းမရှိရ(၂:၉၊၁၉) (၃)မဿဟာယ၌အဆင့်အတန်းခွဲခြားခြင်းမရှိရ(၃:၁၂၊၁၃) (၄)စိတ်ပျက်အားငယ်ခြင်းမရှိရ(၄:၁၃-၁၈) (၅) အသက်တာတွင် အပြစ်ဒုစရိုက်မပြုရ (၅:၂၃) ပါဝင်သည့်အချက်များ ၁။
နှုတ်ခွန်းဆက်ခြင်း(၁:၁) ၂။
သက်သာလောနိတ်သားများအား ပုဂ္ဂိုလ်ရေးအရ ပတ်သက်မှု (၁:၂–၁၀) (က) သက်သာလောနိတ်သားများအား ချီးမွမ်းခြင်း(၁:၂-၁၀) (ခ ) သက်သာလောနိတ်တွင် ပေါလု၏ အမှုတော်ဆောင်ခြင်း၊ ဒေသနာ၊ ညွှန်ကြားချက်များ ပြန်လည်ရှုမြင်ခြင်း(၂:၁ -၁:၂) (ဂ ) သက်သာလောနိတ်သားများ၏တုံ့ပြန်ချက်အား ပြန်လည်ရှုမြင်ခြင်း(၂:၁-၁:၆) (ဃ) သက်သာလောနိတ်သို့ မလာဖြစ်ခြင်း အကြောင်းရှင်းပြချက်(၂:၁၇-၂၀) (င ) သက်သာလောနိတ်သို့ တိမေသေစေလွှတ်ခြင်း (၃:၁-၁၀) (စ ) ရှင်ပေါလု၏ အထူးဆုတောင်းချက်(၃:၁၁-၁၃) ၃။
ထိရောက်သော တိုက်တွန်းနှိုးဆော်ချက်များ(၄:၁–၅:၂၂) (က) ဘုရားသခင်၏ အလိုတော်၌ စင်ကြယ်မှု ပြည့်စုံခြင်း (၄:၁-၈) (ခ ) ချစ်ခြင်းမေတ္တာသည် အခြားသူများအတွက် (၄:၉၊၁၀) (ဂ ) အသက်တာက သူများကိုစကားပြောခြင်း(၄:၁၁၊ ၁၂) (ဃ) မျှော်လင့်ခြင်းက ယုံကြည်သူများအား နှစ်သိမ့်ခြင်း (၄:၁၃-၁၈) (င ) သခင်ဘုရား၏ နေ့ရက် (၅:၁-၁၁) (စ ) သန့်ရှင်းသူများသို့ အမှန်တကယ် တိုက်တွန်းနှိုးဆော်ခြင်း(၅:၂၃ – ၂၈) TAGS: သက်သာလောနိတ်ဩဝါဒစာပဌမစောင် ကိုးကား Category:သမ္မာကျမ်းစာ Category:ခရစ်ယာန်စာပေ Category:ခရစ်ယာန်ဘာသာ။
စံတော်မီဝီသေသလက္ခဏာ ဤကျမ်းစာစောင်ငယ်တွင် တွေ့ရှိသည့် အရေးကြီးသော အချက်မှာ မူဝါဒနှင့် လက်တွေ့အသက်တာ ဖြစ်သည်။
ကိုယ်တော်ဘုရား ကြွလာမည့်အကြောင်းနှင့် လူ၏အပြစ်များကို သက်သာလောနိတ်သားများအား ရှင်းပြထားသည်။
မစားမသောက်လဲငုတ်တုတ်ထိုင်၍ ဒုတိယအကြိမ်ကြွလာခြင်းကို စောင့်မျှော်သူများအား ခိုင်မာသော အကြံပြုချက်များ ပေးခဲ့သည်။
ကျမ်းရေးသူ ဒုတိယဩဝါဒစာစောင်သည် ပထမစာစောင်ထက် အပြင်ပန်းလက္ခဏာ ပိုမိုခိုင်လုံသည်။
Polyecarp Ignatius နှင့် Justin (Marcionite Prologue နှင့် Muratorian Canon တွင်လည်း တွေ့ရသည်)တို့က ကိုးကားအသိအမှတ်ပြုမည်သာမက Irenaeus ကလည်း ဤစာစောင်ရှိ အမည်နာမများကို ကိုးကားထားသည်။
စာစောင်တိုသည့်အတိုင်း ပြင်ပလက္ခဏာလည်း အထူးဖော်ပြစရာ မရှိပါ။
ကျမ်းစာ ပညာရှင်များကလည်း ရှင်ပေါလု၏ လက်ရာမွန်ဖြစ်ကြောင်း အသိအမှတ်ပြုကြသည်။
အချိန်ကာလ ဤစာစောင်သည် ပထမ ဩဝါဒစာစောင်ကိုနားလည်မှု လွဲနိုင်သော မရှင်းလင်းသည့်အချက်များအား ထပ်မံရှင်းပြခြင်း ဖြစ်သည်။
လပိုင်းအတွင်းမှာ ထပ်ရေးသောစာ ဖြစ်သည်။
ပေါလု၊ သိလွှာနုနှင့်တိမောသေတို့ အတူတူ ရှိနေကြသေးသည် (၁:၁)။
ကောရိသန္တုတွင် တပည့်တော်များ အတူတကွနေကြစဉ်ရေးသားခြင်း ဖြစ်သည်(တ၁၈:၁-၅)။
အေဒီ၅ဝနှစ်ဦး၊ အေဒီ၅ဝ နှင့် ၅၁ခန့်တွင်ဖြစ်သည်။
နောက်ခံသမိုင်းနှင့်ရည်ရွယ်ချက် ပထမစာစောင်ရေးပြီးနောက်တွင် ဤစာစောင် ထပ်မံရေးသားရသည့် အကြောင်းရင်း(၃)ခုရှိသည်။
ထိုကာလတွင် သန့်ရှင်းသူများသည် ညှဉ်းပန်းနှိပ်စက်ခြင်းခံနေရသဖြင့် တိုက်တွန်း အားပေးရန်လိုသည်။
(အခန်း၁)။
သခင်ဘုရား၏ နေ့ရက်အတွက် အယူမှားကြသဖြင့် အလင်းပေးရန်လိုသည် (အခန်း၂)။
အချို့လူများသည် ကိုယ်တော်ဘုရား ကြွလာမည့်အချိန်ကို မျှော်လင့်လျက် မစားမသောက် အလုပ်မလုပ်ဘဲနေကြသဖြင့် ပဲ့ပြင်ရန် လိုအပ်သည် (အခန်း၃)။
သခင်ဘုရား၏ နေ့ရက်ကို တွေးပူကြသဖြင့် အဆင်သင့်စောင့်နေကြသည်။
ရှင်ပေါလုကိုယ်တိုင် ထိုနေ့ရက်သည် ယခုခေတ်ကာလမှာ ဖြစ်မည်ဟု သွန်သင်ထားခဲ့သဖြင့် ကောလဟလ နောက်သို့ ပါသွားမှာ စိုးရိမ်သည်။
ထို့ကြောင့် တမန်တော်ကြီးက ပြန်လည်တည့်မတ်ပေးခြင်းဖြစ်သည်။
သခင်ဘုရား၏ နေ့ရက်သည် ကိုယ်တော်ဘုရား ကြွလာမည့် နေ့ရက်နှင့် မတူပါ။
ကိုယ်တော်ဘုရား ကြွလာမည့် နေ့ရက်သည် ချီဆောင်ခြင်းဖြစ်သည်။
သန့်ရှင်းသူများသည် ကိုယ်တော်ဘုရားကြွလာခြင်းကို မ ကြောက်ကြပါ။
ဘေးဒဏ်ကြီးကာလ ပထမပိုင်းရှိ သခင်ဘုရား၏ နေ့ရက်ကိုသာ တွေးပူကြသည်။
ချီဆောင်ခြင်းကာလမရောက်မီ မည်သည့်ထူးဆန်း အဖြစ်အပျက်ရှိမည်မဟုတ်ဟု ပေါလုကသွန်သင်ခဲ့သည်။
သို့သော် မိစ္ဆာဆရာများ၊ ဝေဖန်စစ်ကြောသူများ မှိုကဲ့သို့ ပေါ်ထွန်း၍ လူများ အပြစ်နောက်သို့ ပါသွားကြမည့်ဟန်ရှိသဖြင့် ထပ်မံသတိပေးသည်။
အဓိကနားလည်ရန်မှာ ချီဆောင်ခြင်း၊ သခင်ဘုရားနေ့နှင့် ခရစ်တော် ကြွရောက် အုပ်စိုးခြင်းထက် အရေးကြီးသောအရာ မရှိကြောင်း၊ သွန်သင်ခြင်း ဖြစ်သည်။
သခင်ဘုရား၏ နေ့ရက်အကြောင်းကို ၁သက်၅:၂တွင်ရှင်းပြထားသည်။
ချီဆောင်ခြင်းနှင့် ဗျာဒိတ်ပြခြင်း အကြောင်းကို ၂သက်၁:ရ တွင်တွေ့ရသည်။
နှုတ်ခွန်းဆက်ခြင်း(၁:၁–၂) ၂။
ပေါလုနှင့် သက်သာလောနိတ်သားများ(၁:၃–၁၂) (က) ပေါလု၏ကျေးဇူးဆပ်စရာအကြွေး(၁:၃-၅) (ခ) ဘုရားသခင်၏ ဖြောင့်မတ်မှန်ကန်သောတရားစီရင်ခြင်း(၁:၆-၁၀) (ဂ) သန့်ရှင်းသူများအတွက် ပေါလု၏ ဆုတောင်းချက်(၁:၁၁-၁၂) ၃။
သခင်ဘုရား၏နေ့ရက်အကြောင်း(၂:၁–၁၂) (က) ရင့်ကျက်တည်ငြိမ်ဖို့ဆွဲဆောင်စည်းရုံးခြင်း(၂:၁-၂) (ခ) ဒုစရိုက်လူ(၂:၃-၁၂) ၄။
ကျေးဇူးချီးမွမ်းခြင်း၊ ဆုတောင်းခြင်း(၂:၁၃–၁၇) (က) သန့်ရှင်းသူများအပြစ်မှကင်းလွတ်သောကြောင့် ကျေးဇူးတော်ချီးမွမ်းခြင်း(၂:၁၃-၁၄) (ခ) သန့်ရှင်းသူများတည်ငြိမ်ရင့်ကျက်ခြင်းရှိရန်ရှင်ပေါလု၏ ဆုတောင်းချက်(၂:၁၅-၁၇) ၅။
လက်တွေ့ကျကျတိုက်တွန်းနိုးဆော်ချက်(၃:၁–၁၅) (က) အပြန်အလှန်ဆုတောင်းပေးခြင်း(၃:၁-၅) (ခ) မကျိုးနွံသူများနှင့်ဆက်ဆံခြင်း(၃:၆-၁၅) ၆။
ကောင်းကြီးပေးနှုတ်ဆက်ခြင်း(၃:၁၆–၁၈) TAGS: သက်သာလောနိတ်ဩဝါဒစာဒုတိယစောင် ကိုးကား Category:သမ္မာကျမ်းစာ Category:ခရစ်ယာန်စာပေ Category:ခရစ်ယာန်ဘာသာ။
တိမောသေဩဝါဒစာ ပထမစောင် (First Epistle to Timothy)သည် ဓမ္မသစ်ကျမ်းရှိ ကျမ်းသုံးစောင်အနက် တစ်စောင်ဖြစ်ပြီး များသောအားဖြင့် သင်းအုပ်များအတွက် ဩဝါဒစာများ (pastoral epistles) အဖြစ် ဒုတိယတိမောသေဩဝါဒစာနှင့် တိတုဩဝါဒစာတို့နှင့်အတူ အုပ်စုဖွဲ့ထားသည်။
အစဉ်အလာအရ တမန်တော်ကြီး ပေါလု ရေးသားသည်ဟု ဆိုကြသော ဤစာစောင်သည် အဓိကအားဖြင့် သူ့ထက် ငယ်ရွယ်သော လုပ်ဖော်ကိုင်ဖက်နှင့် ကိုယ်စားလှယ် တိမောသေအား ဧဖက်မြို့ရှိ သူ၏ ဓမ္မအမှုတော်နှင့်ပတ်သက်၍ ဆုံးမဩဝါဒပေးခြင်းများ ပါဝင်သည်။
(အခန်း ၁:၃) ဤဆုံးမဩဝါဒများတွင် အသင်းတော် စည်းရုံးဖွဲ့စည်းပုံနှင့် ခေါင်းဆောင်အချို့အပေါ် ကျရောက်သော တာဝန်ဝတ္တရားများဆိုင်ရာ ညွှန်ကြားချက်များ၊ ပတ်ဝန်းကျင်ရှိ အမှားများအလယ်၌ သမ္မာတရားကို ထိန်းသိမ်းရာတွင် သစ္စာရှိရန် တိုက်တွန်းချက်များ ပါဝင်သည်။
ခေတ်သစ်ပညာရှင် အများစုက သင်းအုပ်များအတွက် ဩဝါဒစာများသည် ပေါလု ကွယ်လွန်ပြီးနောက် ရေးသားခဲ့သည်ဟု မှတ်ယူကြသော်လည်း၊ ပညာရှင် အနည်းငယ်နှင့် လျော့နည်းလာနေသော အရေအတွက်ကမူ ပေါလု ရေးသားသည်ဟု ငြင်းဆိုနေကြဆဲ ဖြစ်သည်။
စံတော်မီ ဝိသေသလက္ခဏာ အသင်းတော်၌ ဓမ္မအမှုတော်ဆောင်ရာတွင် ယုံကြည်ခြင်း ထွေပြားမှု မရှိစေရန် တမန်တော်ကြီး ပေါလု၏ ပေးစာဖြစ်သည်။
အဓိကပြဿနာ “ပေါလုလမ်းစဉ် ဆန့်ကျင်ခြင်း”ကြောင့် မဟုတ်ပါ။
အဘယ်ကြောင့်ဆိုသော် ဤလူများသည် ကျိုးကြောင်းမျှော်တွေးပြီး သွန်သင်လုပ်ကိုင်ကြသူများ ဖြစ်သည်။
ဤစာစောင်သည် သမ္မာတရား၊ ဝိညာဉ်ခွန်အားများဖြင့် ပြည့်စုံ၍ အပြစ်ကင်းစင်သည်။
ရှင်ပေါလုကို ဆန့်ကျင်သူများကမူ အမေဘုတ်၏ ချည်ခင်ကဲ့သို့ ရှုပ်ထွေး၍ အတုအပဟန်ဆောင်ခြင်း ဖြစ်သည်ဟု ပေါလုအား စွပ်စွဲကြသည်။
ဥပမာအားဖြင့် လွန်ခဲ့သောရာစုနှစ်က Ernest Renan က “အချို့ကျမ်းပိုဒ်များသည် မေးခွန်းမထုတ်နိုင်အောင် သပ်ရပ်သည်။
အကယ်၍ တုပဟန်ဆောင်ခြင်းမရှိလျှင် အချို့ကျမ်းပိုဒ်များသည် မေးခွန်းမထုတ်နိုင်အောင် သပ်ရပ်သည်ဟုဆိုသည်။
ရှင်ပေါလု၏ ထိုခေတ်အခါက အသင်းတော်သွန်သင်ချက်များသည် ရိုးစင်း၍ လူတိုင်းလက်သင့်ခံနိုင်အောင် လက်ရာကောင်းမွန်သည်။
အရေးကြီးဆုံးသော သွန်သင်ချက်မှာ အသင်းတော်တွင် အမျိုးသမီးများ အမှုတော်ဆောင်ခြင်းနှင့် အသင်းတော်အရာရှိ အကြောင်းဖြစ်သည်။
ဘုရားသခင်၏ လူသားများ သန့်ရှင်းစွာ​နေကြရမည့်အကြောင်း သွန်သင်၍ ရှင်ပေါလုကိုယ်တိုင်လည်း ထိုအတိုင်းလိုက်နာနေထိုင်ခဲ့သည်။
ကျမ်းရေးသူ တိမောသေဩဝါဒစာ ပထမစောင် ရေးသားခြင်းကို ရိုးရာအရ တမန်တော်ကြီး ပေါလုကြောင့် ဖြစ်သည်ဟု ဆိုကြသည်။
သို့သော် နိကဲယားမတိုင်မီ ခရစ်ယာန်ဘာသာတွင် ဤသို့ သတ်မှတ်ခြင်းကို ငြင်းခုံနိုင်ခဲ့သည်။
ကျမ်းပိုဒ် (၁:၁) ၌ ရှင်ပေါလုသည် ပေးစာ၏ ရေးသားသူအဖြစ် အမည်ဖော်ပြခံထားရသည်။
၁၉ရာစုနှင့် ၂၀ရာစု ပညာရပ်ဆိုင်ရာ သုတေသနပြုမှုများက ဤစာ၏ စစ်မှန်မှုကို မေးခွန်းထုတ်ခဲ့ပြီး ပညာရှင် အများအပြားက ပထမတိမောသေ၊ ဒုတိယတိမောသေနှင့် တိတုဩဝါဒစာတို့သည် ပေါလု၏လက်ရာ မဟုတ်ဘဲ ပထမရာစုနှောင်းပိုင်းမှ ဒုတိယရာစုအလယ်ပိုင်းကာလတစ်ခုတွင် မည်သူမည်ဝါဖြစ်ကြောင်း မသိရသော ခရစ်ယာန်တစ်ဦး ရေးသားခဲ့ခြင်း ဖြစ်သည်ဟု ယူဆခဲ့ကြသည်။
ယခုအခါ ပညာရှင် အများစုသည် ဤအမြင်ကို အတည်ပြုကြသည်။
အချိန်ကာလ သင်းအုပ်များအတွက် ရည်ဆောင်ရေးသားသော ဤကျမ်းစာစောင်ကို တိတုဩဝါဒစာနှင့် မရှေးမနှောင်း၊ ဒုတိယဩဝါဒစာမရေးခင် ဖြစ်သည်ဟု ကျမ်းစာလေ့လာသူအားလုံးနီးပါးက လက်ခံကြသည်။
အကျယ်ချုပ်မှ လွတ်လာပြီးနောက် ခရီးလှည့်လည်ခွင့်ပြုသည့် အေဒီ ၆၄ နှင့် ၆၆ အကြားတွင် ရေးသည့်စာ ဖြစ်သည်။
ဂရိပြည်မှ ရေးသည်မှာ သေချာသည်။
နောက်ခံသမိုင်းနှင့် ရည်ရွယ်ချက် ပထမဩဝါဒစာစောင်၏ ရည်ရွယ်ချက်ကို (၃:၁၄-၁၅)တွင် အထင်းသား ဖော်ပြထားသည်။
https://www.bible.com/my/bible/386/1TI.3.JBMLE“သင်တို့ရှိရာသို့ ငါမြန်မြန်လာမည်ဟု မျှော်လင့်ခြင်းရှိသော်လည်း တာရှည်စွာ နေလျှင် သင်သည် ဘုရားသခင်၏ အိမ်တော်၌အဘယ်သို့ ကျင့်ကြံပြုမူရမည်ကို သိစေခြင်းငှာ၊ ဤသို့ငါရေး၍ ပေးလိုက်၏။
အိမ်တော်ကား အသက်ရှင်တော်မူသော ဘုရားသခင်၏ အသင်းတော်ဖြစ်၏။
ထိုအသင်းတော်ကား သမ္မာတရား၏ အမှီသဟဲဖြစ်၏။
သမ္မာတရား၏ တည်ရာလည်း ဖြစ်၏"ဘုရားသခင်၏ အိမ်တော်အကြောင်းကို တိမောသေကိုယ်တိုင်နှင့် လူတိုင်းသိရှိနားလည်နိုင်ရန် ရှင်းလင်းလွယ်ကူစွာ စကားပြေသက်သက်ဖြင့် ရေးထားသည်။
မသိနားမလည်သော ကလေးသူငယ်အား “လိမ်လိမ်မာမာနေပါ”ဟု ဆိုရုံမျှဖြင့် မလုံလောက်ပါ။
ထိုကလေးသူငယ်သည် မည်သို့နေထိုင်လျှင် လိမ်မာခြင်းဖြစ်သည်ဟု နားလည်သိရှိမည် မဟုတ်ပါ။
ပထမဦးစွာ ကောင်းသောအမှုအရာကို ရှင်းပြရပါလိမ့်မည်။
ဤပထမဩဝါဒစာစောင်သည် ဘုရားသခင်နှင့် ဘုရားသားသမီးများ မည်ကဲ့သို့ ဆက်ဆံရမည့်အကြောင်း ပထမဦးစွာ ရှင်းပြသော ကျမ်းစာဖြစ်သည်။
အောက်ပါခေါင်းစဉ်များက အထောက်အကူပေးပါလိမ့်မည်။
အခန်း(၂)ဆိုလျှင် စုဝေးဆုတောင်းခြင်း အငန်းအတာနှင့် အမျိုးသမီးများ၏ အခန်းကဏ္ဍဖြစ်သည်။
အခန်း(၃)သည် ယုံကြည်သူများ ဝတ္တရားနှင့် ခေါင်းဆောင်မှုအကြောင်း ဖြစ်သည်။
အခန်း(၅)သည် စိတ်ဖိစီးမှု၊ ပင်ပန်းနွမ်းနယ်သော မုဆိုးမများ စောင့်ရှောက်ရမည့်အကြောင်း ဖြစ်သည်။
ပါဝင်သည့်အချက်အလက်များ ၁။
နှုတ်ခွန်းဆက်ခြင်း (၁:၁–၂) ၂။
တိမောသေသို့ ညွှန်ကြားချက် (၁:၃–၂၀) (က) မိစ္ဆာဆရာများအား ဆုံးမခြင်း (၁:၃-၁၁) (ခ) ဘုရားသခင်၏ ကျေးဇူးတော်အား ချီးမွမ်းခြင်း (၁:၁၂-၁၇) (ဂ) တိမောသေအား ထပ်မံညွှန်ကြားခြင်း (၁:၁၈-၂၀) ၃။
အသင်းတော်စည်းစနစ်ညွှန်ကြားချက် (၂:၁၊ ၃:၁၆) (က) ဝတ်ပြုကိုးကွယ်ရန်စည်းမျဉ်း (၂:၁-၇) (ခ) အမျိုးသားနှင့်အမျိုးသမီးစည်းမျဉ်း (၂:၈-၁၅) (ဂ) သင်းအုပ်နှင့် သင်းထောက်စည်းမျဉ်း (၃:၁-၁၃) (ဃ) အသင်းတော်အတွင်း စည်းမျဉ်း (၃:၁၄-၁၆) ၄။
အသင်းတော်ထဲမှ မိစ္ဆာများ (၄:၁–၁၆) (က) ရောက်အံ့ဆဲ မိစ္ဆာဆရာများအား တိုက်လှန်ရန် သတိပေးခြင်း (၄:၁-၅) (ခ) မိစ္ဆာဆရာများအား ကောင်းသောအမြင်ဖြင့် တိုက်လှန်ခြင်း (၄:၆-၁၆) ၅။
အမျိုးမျိုးသော ယုံကြည်ခြင်းရှိသူများအား ကိုင်တွယ်ခြင်း (၅:၁–၆:၂) (က) အသက်အရွယ်အမျိုးမျိုး (၅:၁-၂) (ခ) မုဆိုးမများ (၅:၃-၁၆) (ဂ) သင်းအုပ်များ (၅:၁၇-၂၅) (ဃ) အစေခံကျွန်များနှင့် သခင်များ (၆:၁-၂) ၆။
မှားယွင်းသောသင်ဆရာများနှင့် ငွေကြေးတပ်မက်ခြင်း (၆:၃–၁၀) ၇။
တိမောသေသို့ နိဂုံးချုပ်မှာကြားချက် (၆:၁၁–၁၂) ကိုးကား ကဏ္ဍ:ခရစ်ယာန်စာပေ ကဏ္ဍ:ခရစ်ယာန်ဘာသာ ကဏ္ဍ:သမ္မာကျမ်းစာ။
စံတော်မီ ဝိသေသလက္ခဏာ လူတိုင်းချစ်ခင်သူ၏ နောက်ဆုံးပြောစကားကို ပညာရှိများက ချီးမွမ်းလေ့ရှိသည်။
တိမောသေ ဒုတိယစာစောင်သည် ပေါလု၏ နောက်ဆုံးစကားဖြစ်သည်ဟု တိကျစွာ မဆိုနိုင်သော်လည်း နောက်ဆုံးရေးသော စာစောင်ဖြစ်ကြောင်း နားလည်ကြသည်။
လက်ထောက်ဖြစ်သူ တိမောသေသို့ ပေးပို့သော စာစောင်ဖြစ်သည်။
ရောမထောင် အမှောင်ခန်းထဲတွင် မျက်နှာကျက်အပေါက်လေးတခု၏ အလင်းရောင်သာ မြင်ရသောဘဝတွင် ခေါင်းဖြတ်ဖို့ တံခါးလာဖွင့်မည့်အချိန်ကို စောင့်နေချိန်ဖြစ်သည်။
ဝိညာဉ်ရေးရာကိုရှုမှတ်၊ အသိအာရုံရင့်ကျက် စိတ်ရှည်သည်းခံလျက်၊ အသက်အရွယ်လည်း အိုမင်းရင့်ရော်လာသည်။
အသက်တာကို အမှုတော်၌ နိဂုံးချုပ်ရတော့မည်။
ကလောင်တံကို မြဲမြံစွာ ဆုပ်ကိုင်လျက် ဝိညာဉ်တော်၌ရသော သားတိမောသေသို့ နောက်ဆုံးဩဝါဒစာကို ကြိုးစားရေးသားသောစာသည် မကောင်းမြင်ဝါဒရှိသော ဘာသာရေးအရေခွံခြုံ ခေါင်းဆောင်များအား သတိထားဆက်ဆံကြရန် ကျွန်ုပ်တို့ကိုလည်း ရှင်ပေါလုက သတိပေးနေသည်။
တိမောသေဩဝါဒ ဒုတိယစောင်သည် စစ်မှန်သော သမ္မာစကားဖြစ်သောကြောင့် မလိုအပ်ဟု မည်သူကမှ ပြောဝံ့သည်မဟုတ်။
ကျမ်းရေးသူ ပုဂ္ဂိုလ်ရေးရသော ဩဝါဒစာများတွင် ကြည့်ပါ။
အချိန်ကာလ ရောမအကျဉ်းထောင်မှ ရေးသောစာဖြစ်သည်။
ရောမသားဖြစ်သောကြောင့် ခြင်္သေ့စာကျွေးခြင်း၊ ကားစင်တင်ခြင်း မခံရသော်လည်း ဓားဖြင့်ခေါင်းဖြတ်ခြင်း ခံရသည်။
၆၈ ဇွန် ၈ရက် နေ့တွင် သေဆုံးသော နေရူးမင်းလက်ထက်တွင်ဖြစ်သောကြောင့် ၆၇ခုနှစ် ဆောင်းဦးပေါက်ကာလနှင့် ၆၈ခု နွေဦးကာလအကြားတွင် ဖြစ်သည်။
နောက်ခံသမိုင်းနှင့် ရည်ရွယ်ချက် ဤစာစောင်ရေးရခြင်း၏ ရည်ရွယ်ချက်ကို ၂:၁၅ တွင် အသေအချာ ရှင်းပြထားသည်။
“ဝန်ခံတော်မူသောသူ၊ ရှက်ကြောက်စရာအကြောင်းမရှိဘဲ၊ သမ္မာတရားကို မှန်ကန်စွာ ပိုင်းခြားတတ်သော ဆရာသမားဖြစ်လျက်၊ ဘုရားသခင်ရှေ့၌ ကိုယ်ကိုဆက်သခြင်းငှာ ကြိုးစားအားထုတ်လော့”ဟု မှာထားသည်။
ပထမစာစောင်တွင် စုဝေးခြင်း၊ အများနှင့်ဆက်ဆံရာတွင် ပြုမူရမည့်အချက်များ ရှင်းပြထားပြီး ဤကျမ်းတွင်မူ တဦးတယောက်၏ တာဝန်ဝတ္တရား ပျက်ကွက်မှုကြောင့် အဖွဲ့အစည်းတွင် အားနည်းကြောင်း ဖော်ပြထားသည်။
ဟန်ဆောင်အသင်းတော်များတွင် အားနည်းချက်များစွာရှိပုံကို ဤဩဝါဒစာတွင် ဖော်ပြထားသည်။
အဓိကမှာ သမ္မာတရားနှင့် ယုံကြည်ခြင်း စွန့်ခွာမှုဖြစ်သည်။
တဦးတယောက်ချင်းနှင့် မည်သို့သက်ဆိုင်ပါသနည်း။
သမ္မာတရားနှင့် ဘုရားရှင်၌ မွေ့လျော်ခြင်းမရှိသောကြောင့်လား။
မဟုတ်ပါ။
“လုံ့လဝိရိယရှိ၍ အားထုတ်လော့”ဟု ကျမ်းစာကပြောသည်။
ဗာဗုလုံတရားရုံးရောက်နေသော လူငယ်လူရွယ် ဒံယေလက နမူနာကောင်း ပေးပါသည် (ဒံ၁)။
နေဗုခပ် နေဇာမင်းက ဒံယေလနှင့် အခြားလူငယ်မာ၏များအား ဖမ်းဆီးထားသည်။
ထိုသူများသည် ယုဒဘာသာရေးကို ငြင်းဆန်ခဲ့ကြသည်။
ရုပ်တုကိုးကွယ်ခြင်း၊ ယဇ်ပုရောဟိတ်အမှုနှင့် ဗိမာန်တော် ကိုးကွယ်ခြင်းများကို ငြင်းပယ်ကြသည်။
စင်စစ်တွင်များ မကြာမီ ယေရုရှလင်မြို့ ပျက်သုဉ်းခြင်း၏ ရှေ့ပြေးအတိတ်နိမိတ် ဖြစ်သည်။
ထို့ကြောင့် ဒံယေလက “လူပကတိနှင့် မဆက်ဆံသောဘုရားမှတပါး အဘယ်သူမျှ အရှင်မင်းကြီးရှေ့တော်၌ မထုတ်ဖော်နိုင်ပါ”ဟု လျှောက်ထားရဲသည်။
ယုံကြည်ခြင်း၌ ရဲရင့်ခြင်းရှိသူ၏ အဖြေသည် သမိုင်းမှတ်တိုင်ထူခဲ့သည်။
ဤဩဝါဒစာစောင်က အသင်းတော်အဖွဲ့ဝင်များဖြစ်ကြသော ဘုရားသားသမီးများအား ယနေ့ခေတ်ကာလတွင် ဓမ္မသစ်၏ သက်သေခံကောင်းများ ဖြစ်ကြဖို့ သွန်သင်ပါသည်။
“ဘုရားဝတ်၌ မွေ့လျော်၍နေခြင်းငှာ အလိုရှိသောသားသမီးများ”ဖြစ်ကြပါစို့။
တိမောသေသို့ နှုတ်ခွန်းဆက်ခြင်း (၁:၁-၅) ၂။
တိမောသေသို့ နှိုးဆော်တိုက်တွန်းချက် (၁:၆၊ ၂:၁၃) (က) သစ္စာရှိဖို့ (၁:၆-၁၈) (ခ) ဇွဲ့လုံ့လရှိဖို့ (၂:၁-၁၃) ၃။